《次韵重阳二首》
宋代·李新

蜂愁节去已焉哉，宾友追称上宴台。
诗韵此时传我和，酒樽当日为谁开。
光阴碌碌驹奔过，气候新新毂转来。
身赴令辰如舞袖，急忙须趁管弦催。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。